Oscars 2020-benoemings: ‘Joker’ neem lag-lag voortou(Foto: Matt Sayles/Invision/AP, File) Die benoemings vir die 92ste Oscar-toekennings is Maandag aangekondig. Die donker drama Joker, met Joaquin Phoenix in die hoofrol, neem vanjaar die voortou met 11 benoemings. Dié rolprent is gebaseer op DC Comics-karakters en die regisseur, Todd Phillips, is benoem in die kategorie vir beste regisseur. Hy kom teen ander rolprentmakers soos Martin Scorsese vir The Irishman, Quentin Tarantino vir Once upon a time in Hollywood en Sam Mendes vir 1917 te staan. Mendes is vroeër vandeesmaand met die Golden Globe-toekenning vir beste regisseur bekroon. Phoenix, wat met die Golden Globe vir beste akteur vir Joker bekroon is, is in dieselfde kategorie vir die Oscar-beeldjie benoem. Antonio Banderes vir Pain and Glory, Leonardo DiCaprio vir Once upon a time in Hollywood, Adam Driver vir Marriage Story en Jonathan Pryce vir The Two Popes, is ook in dié gesogte kategorie benoem. Scarlett Johanssen. (Foto: Invision/AP) Scarlett Johansson is vir twee Oscar-beeldjies benoem. Sy ding teen aktrises soos Saoirse Ronan (Little Women), Renee Zellweger (Judy), Cynthia Erivo (Harriet) en Charlize Theron (Bombshell) in die kategorie vir beste aktrise mee. Johansson is ook benoem in die kategorie vir beste vroulike byspeler vir haar rol in Jojo Rabbit, ŉ komedie-drama gebaseer op die boek Caging Skies deur Christine Leunens. Laura Dern (Marriage Story), Florence Pugh (Little Women), Margot Robbie (Bombshell) en Kathy Bates (Richard Jewell) is ook in dié kategorie benoem. Brad Pitt (Once upon a time in Hollywood), Al Pacino en Joe Pesci (albei vir The Irishman), Tom Hanks (A beautiful day in the neighborhood) en Anthony Hopkins (The Two Popes) is benoem in die kategorie vir beste manlike byspeler. ŉ Hele rits flieks is genomineer vir beste rolprent, insluitende 1917, Ford v Ferrari, The Irishman, Jojo Rabbit, Joker, Little Women, Marriage Story, Once Upon a time in Hollywood en Parasite. Die Oscar-toekennings word om 01:30 op 10 Februarie (SA tyd) in die Dolby-teater in Los Angeles in die VSA oorhandig. Hier is ŉ volledige lys van die benoemings: Beste fliek 1917 Ford v Ferrari The Irishman Jojo Rabbit Joker Little Women Marriage Story Once Upon a time in Hollywood Parasite Beste akteur Antonio Banderas (Pain and Glory) Leonardo DiCaprio (Once Upon a time in Hollywood) Adam Driver (Marriage Story) Joaquin Phoenix (Joker) Jonathan Pryce (The Two Popes) Beste aktrise Cynthia Erivo (Harriet) Saoirse Ronan (Little Women) Scarlett Johansson (Marriage Story) Charlize Theron (Bombshell) Renee Zellweger (Judy) Beste akteur in ŉ ondersteunende rol Tom Hanks (A Beautiful Day in the Neighborhood) Al Pacino (The Irishman) Joe Pesci (The Irishman) Brad Pitt (Once Upon a time in Hollywood) Anthony Hopkins (The Two Popes) Beste aktrise in ŉ ondersteunende rol Laura Dern (Marriage Story) Scarlett Johansson (Jojo Rabbit) Florence Pugh (Little Women) Margot Robbie (Bombshell) Kathy Bates (Richard Jewell) Beste regisseur Bong Joon-ho (Parasite) Todd Phillips (Joker) Sam Mendes (1917) Martin Scorsese (The Irishman) Quentin Tarantino (Once Upon a time in Hollywood) Beste aangepaste draaiboek The Irishman Jojo Rabbit Joker Little Women The Two Popes Beste oorspronklike draaiboek Knives Out Marriage Story 1917 Once upon a time in Hollywood Parasite Beste tekenprent How to Train Your Dragon: The Hidden World I Lost My Body Klaus Missing Link Toy Story 4 Beste kinematografie The Irishman Joker The Lighthouse 1917 Once upon a time in Hollywood Beste kostuumontwerp The Irishman Jojo Rabbit Joker Little Women Once upon a time in Hollywood Beste dokumentêre fliek American Factory The Cave The Edge of Democracy For Sama Honeyland Beste dokumentêre kortfliek In the Absence Learning to Skateboard in a Warzone (If You’re a Girl) Life Overtakes Me St. Louis Superman Walk Run Cha-Cha Beste filmredigering Ford v Ferrari The Irishman Jojo Rabbit Joker Parasite Beste internasionale fliek Corpus Christi (Pole) Honeyland (Noord-Macedonië) Les Miserables (Frankryk) Pain and Glory (Spanje) Parasite (Suid-Korea) Beste grimering en haarstilering Bombshell Joker Judy Maleficent: Mistress of Evil 1917 Beste oorspronklike klankbaan Joker Little Women Marriage Story 1917 Star Wars: The Rise of Skywalker Beste oorspronklike liedjie “I Can’t Let You Throw Yourself Away” (Toy Story 4) “(I’m Gonna) Love Me Again” (Rocketman) “I’m Standing With You” (Breakthrough) “Into The Unknown” (Frozen II) “Stand Up” (Harriet) Beste stelontwerp The Irishman Jojo Rabbit 1917 Once upon a time in Hollywood Parasite Beste tekenprent (kortfliek) Dcera (Daughter) Hair Love Kitbull Memorable Sister Beste lewendige aksie (kortfliek) Brotherhood Nefta Football Club The Neighbors’ Window Saria A Sister Beste klankredigering Ford v Ferrari Joker 1917 Once upon a time in Hollywood Star Wars: The Rise of Skywalker Beste klankvermenging Ad Astra Ford v Ferrari Joker 1917 Once upon a time in Hollywood Beste visuele effekte Avengers: Endgame The Irishman The Lion King 1917 Star Wars: The Rise of Skywalker